
DARBA UZDEVUMS
Projektēšanas un autoruzraudzības iepirkumam “Ēkas 004 pārbūve Jaunatnes ielā 6, Lūznavā, Lūznavas pagastā, Rēzeknes novadā”

Zaļā publiskā iepirkuma (ZPI) prasības

Projektēšanā ievērot MK 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” (turpmāk – MK 353) prasības [footnoteRef:1],  [1:  t.sk. MK 353 1. pielikuma p.8 “Trešās grupas ēku jauna būvniecība, pārbūve, projektēšana un nojaukšana” minētais. ] 


Projektēšanas laikā specificējamie būvprojekta risinājumi
	A1
	Primārās enerģijas patēriņa novērtējums un primārās neatjaunojamās enerģijas maksimālais slieksnis
Ēku jaunas būvniecības iepirkumiem būves kopējās primārās enerģijas patēriņa novērtējums kWh/m2 gadā atbilst A+ klasei un primārās neatjaunojamās enerģijas patēriņa novērtējums nepārsniedz 60 %.
Ēku pārbūves darbu iepirkumā būves kopējo primāro enerģijas patēriņa novērtējumu var noteikt vismaz A klases līmenī, tai skaitā primārās neatjaunojamās enerģijas patēriņa novērtējums ir lielāks par 60 %.


	A2
	Velosipēdu un mikromobilitātes transportlīdzekļu novietne
Ēkas projektā paredz drošu un ērti pieejamu, iesegtu, apjumtu un apgaismotu velosipēdu un mikromobilitātes transportlīdzekļu novietni. Vietu skaitu nosaka, pamatojoties uz ēku novērtēšanas shēmu, ņemot vērā arī plānoto iespējamo skaita palielinājumu.


	A3 
	Atkārtoti izmantojamu vai pārstrādājamu atkritumu uzglabāšana.
Ēkā vai tai piegulošajā teritorijā paredz iesegtu, apjumtu un apgaismotu atkritumu glabātavu, lai ēkas lietotājiem nodrošinātu pārstrādājamu materiālu šķirošanu.


	A4
	Ūdens taupīšanas ietaises
Visas sanitārās un virtuves ūdens ietaises ir aprīkotas ar efektīvu ūdensapgādes aprīkojumu, kas atbilst MK 353 noteikumu 2. pielikuma 5. un 10. sadaļā noteiktajiem kritērijiem par sanitārtehnisko aprīkojumu un klozetpodiem un pisuāriem ar noskalošanas funkciju un sanitārtehniskajai armatūrai.


	A5
	Ventilācija un gaisa kvalitāte
Projektēšanas uzdevumā būvniecības pasūtītājs telpām, kurās uzturēsies cilvēki, nosaka prasību nodrošināt piegādājamā gaisa kvalitātes kategoriju ne zemāku par SUP4, pieņemot, ka āra gaisa kvalitātes ODA klase ir 3. Pārējām telpu grupām norāda gaisa kvalitātes kategoriju atbilstoši to funkcijām, saskaņā ar standartā LVS EN 16798-3:2018/NA:2020 "Ēku energoefektivitāte. Ēku ventilācija. 3. daļa: Nedzīvojamās ēkas. Veiktspējas prasības ventilācijas un telpu kondicionēšanas sistēmām (M5-1 un M5-4 moduļi). Nacionālais pielikums" noteikto principu vai ekvivalents.
Pretendents, nosakot ventilācijas iekārtu veiktspējas prasības, ir tiesīgs izmantot augstāku gaisa kvalitātes klasi, ja to pamato ar gaisa kvalitātes monitoringa datiem par pēdējo 5 gadu periodu no tuvākās gaisa kvalitātes novērojumu stacijas.


	A6
	Atkārtoti izmantotu materiālu vai viegli pārstrādājamu materiālu izmantošana
Būvniecībā paredzēti un izmantoti atgūtie materiāli vai komponentes.
Projektētājs, saskaņojot ar Pasūtītāju, nosaka konkrētu materiālu(-s) un/vai būves elementu(-s), kura(-u) sastāvā jāparedz atkārtoti izmantots(-i) un/vai viegli pārstrādājams(-i) materiāls(-i) vai komponente(-s).
Projektētājs, saskaņojot ar Pasūtītāju, var noteikt prasības attiecībā uz minēto elementu un/vai komponenšu īpatsvaru būvē vai konstrukcijā.
Prasību var attiecināt uz jebkuru komponenti vai konstrukciju, piemēram:
· nesošajās konstrukcijās,
· ārējās norobežojošās konstrukcijas vai to elementi,
· grīdas segumi,
· apdares materiāli,
· sienu un/vai griestu paneļi,
· utml.




Projektēšanas laikā specificējamie būvniecības realizācijas posma jautājumi
	B1
	Likumīgas izcelsmes kokmateriāli - FSC vai PFSC sertifikāts kokmateriāliem un/vai koka izstrādājumiem vai ekvivalentu notificētas iestādes apliecinājums par kokmateriālu un koksnes produktu atbilstību Eiropas Parlamenta un Padomes Regulas (ES) Nr. 995/2010 (2010. gada 20. oktobris), ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus, prasībām.


	B2
	Atkritumu apsaimniekošana būvobjektā - Būvniecības atkritumi, kas rodas pārbūves darbos, izņemot nojaukšanas atkritumus, nepārsniedz 11 t uz 100 m2 no iekštelpu bruto platības.

